1962 मायथाइयाव बै समनि कक्राझार गोजौ फराइसालिनिफ्राइ मेट्रिक आनजादखौ बारबोदोंमोन। आथिखालाव बे फराइसालिया सरकारि गोजौसिन गेजेरारि आरो थांखिबां फराइसालिनि महर मोनबाय। मेट्रिक आनजाद उथ्रिनायनि उनाव 1964 मायथाइयाव कक्राझार फराइसालिमानिफ्राइ प्रि- युनिभार्सिटीखौ मोजाङै मोजां बारग’यो। बेनि उनाव  सुरथ नार्जारीआ गुवाहाटीनि कटन कलेजाव मुं थिसनहैदोंमोन आरो बे फराइसालिमानिफ्राइ 1967 मायथाइयाव बि.ए.उथ्रिनो हादोंमोन। बि.ए. उथ्रिखांनायनि उनाव सुरथ नार्जारीआ गुवाहाटी मुलुग सोलोंसालियाव मुं थिसनहैदोंमोन। बिथाङा 1974 मायथाइयाव इंराजि बिफाननिफ्राइ M.A. डिग्रीखौ मोजाङै उथ्रिनो हादोंमोन। बिथाङा गुवाहाटी मुलुग सोलोंसालिनिफ्राइ एम.फिल. डिग्रीखौ मोजाङै उथ्रिनो हादोंमोन।